**NOLIKUMS**

Rīgā

|  |  |
| --- | --- |
| 08.05.2021. | Nr. 1.5-1/2 |
|  |  |

### „Latvijas mākslas un dizaina skolu audzēkņu radošo projektu konkurss

### „MANTOJUMS””

*Izdots saskaņā ar Valsts pārvaldes iekārtas*

*likuma 72. panta pirmās daļas 2. punktu un*

*Ministru kabineta 2012. gada 18. decembra*

*noteikumu Nr. 931 „Latvijas Nacionālā kultūras centra nolikums” 4.4.punktu*

**I. Vispārīgie noteikumi**

1. Nolikums nosaka kārtību, kādā tiek organizēts Latvijas mākslas un dizaina skolu audzēkņu radošo projektu konkurss “Mantojums” (turpmāk – konkurss).
2. Konkursa mērķis ir noteikt labākos radošo projektu pieteikumus, kuru autori tiks aicināti piedalīties lietišķās mākslas un dizaina izstādē XXVII Vispārējo Dziesmu un XVII Deju svētku ietvaros.
3. Konkursa uzdevumi:
   1. veicināt audzēkņus apzināt sava, savas ģimenes vai novada tautas lietišķās mākslas priekšmetu – tautas tērpu vai to detaļu, darba rīku, vides un interjera objektu, amatniecības darinājumu vai rotājumu un tā plašāku kultūrvēsturisku nozīmi;
   2. izstrādāt mākslas vai dizaina projektu, interpretējot izpētīto tautas lietišķās mākslas priekšmetu.

**II. Konkursa rīkotājs**

1. Konkursu rīko Latvijas Nacionālais kultūras centrs (turpmāk – Centrs), Reģ. Nr. 90000049726, adrese: Pils laukums 4, Rīga, LV-1050.
2. Centra kontaktinformācija: e-pasts: [lnkc@lnkc.gov.lv](mailto:lnkc@lnkc.gov.lv), tālrunis 67228985, mob. tālr. 26436135, tīmekļa vietne: [www.lnkc.gov.lv](http://www.knmc.gov.lv/), Centra kontaktpersona: Vizuālās mākslas izglītības eksperte Ilze Kupča, mob. tālr. 29458876, e-pasts: [ilze.kupca@lnkc.gov.lv](mailto:ilze.kupca@lnkc.gov.lv).

**III. Konkursa dalībnieks un pieteikšanās kārtība**

1. Konkursa dalībnieks ir profesionālās ievirzes mākslas izglītības programmas vai profesionālās vidējās izglītības mākslas un dizaina izglītības programmas audzēknis. Konkursa dalībnieks var piedalīties individuāli vai grupā. Izglītības iestāde var pieteikt konkursam vairākus projektus.
2. Izglītības iestādes pieteikumā norādītā atbildīgā persona līdz **2021.gada 15.oktobrim** iesniedz Centram konkursa projektu, kurā:
   1. ir pētīts tautas lietišķās mākslas priekšmets vai darbarīks, tā vēsture vai ar to saistīti notikumi. Projektā analizētais priekšmets var būt dzimtai vai atsevišķai personai piederošs, ievērots muzejā, restaurēts vai izveidots no jauna;
   2. ietver pieteikumu mākslinieciskai vai dizaina iecerei, kas tiešā vai netiešā veidā ir atsauce pētītajam objektam (iecere nav jārealizē).
3. Konkursam pieteikto projektu konkursa laureātam būs iespēja realizēt materiālā līdz 2022.gada 20.jūnijam.
4. Pieteikums un projekts ar norādi „Konkurss – Mantojums” jāiesniedz elektroniski sūtot uz Centra e-pastu [lnkc@lnkc.gov.lv](mailto:lnkc@lnkc.gov.lv) \*.zip vai \*.7z formātā. Pieteikumā ietver saiti uz projekta vizuālo un citu materiālu adresi elektroniskajā datu vietnē: [www.failiem.lv](http://www.failiem.lv/) .
5. Katram konkursa projektam jāietver:
   1. aizpildīta pieteikuma veidlapa (1. pielikums);
   2. apraksts par pētīto priekšmetu vai tā detaļu, īpašnieku vai ar to saistītiem notikumiem (līdz trīs A4 formāta lapām, burtu lielums 12pt);
   3. vizuālie materiāli (fotografēti, filmēti, skanēti) par izpētīto priekšmetu/darbarīku vai tā detaļu, radītāju, lietotāju, īpašnieku vai stāstītāju;
   4. dizaina projekts, vizualizācija vai skice, kas parāda iecerētā radošā darba virzienu, interpretējot pētāmo objektu;
   5. citi materiāli pēc izvēles, piemēram, konkursa dalībnieka radoši vizuālās mākslas vai amatniecības darbi.

**IV. Konkursa žūrija un vērtēšana**

1. Centrs izveido konkursa žūriju 5 (piecu) ekspertu sastāvā, no kuriem divi ir Centra pārstāvji un trīs nozares profesionāļi, kuri darbojas saskaņā ar šo nolikumu.
2. Konkurss notiek vienā kārtā.
3. Konkursa žūrija vērtē konkursa dalībnieku projektus šādās grupās:
   1. profesionālās ievirzes izglītības mākslas programmu audzēkņi (1.grupa);
   2. profesionālās vidējās izglītības mākslas un dizaina programmu audzēkņi (2.grupa).
4. Konkursa žūrija iesniegtos konkursa projektus vērtē pamatojoties uz šādiem kritērijiem, katram no tiem piešķirot atbilstošu punktu skaitu:

14.1. objekta pētījums un izvēles pamatojums - no 1 līdz 10 punktiem;

14.2. objekta mākslinieciska interpretācija vai dizaina projekts, kurš balstīts tā izpētē un kuru plānots īstenot - no 1 līdz 10 punktiem;

14.3. jaunrade - no 1 līdz 10 punktiem.

15. Vērtējumu izsaka 10 punktu skalā, izvērtējot katru no kritērijiem, kur 10 - izcili, 9 - teicami, 8 - ļoti labi, 7 - labi, 6 - gandrīz labi, 5 - viduvēji, 4 - gandrīz viduvēji, 3 - vāji, 2 - ļoti vāji, 1 - ļoti, ļoti vāji.

1. Maksimālais punktu skaits, ko konkursa projektam var piešķirt viens žūrijas eksperts, ir 30 punkti.
2. Žūrijas gala vērtējums konkursa dalībnieka projektam tiek aprēķināts, saskaitot katra žūrijas eksperta piešķirto punktu skaitu un izdalot to ar žūrijas ekspertu skaitu.
3. Atbilstoši iegūtajam punktu skaitam konkursa žūrija nosaka konkursa laureātus – I, II, III vietas ieguvējus katrā no grupām.
4. Konkursa žūrijas lēmums ir galīgs un neapstrīdams.
5. Konkursa žūrijai ir tiesības:

17.1. nevērtēt konkursa projektu, kas neatbilst konkursa nolikumam vai kurā pilnībā izmantots cita autora darbs;

17.2. nepiešķirt kādu no vietām;

17.3. noteikt vairākas I, II vai III vietas;

17.4. piešķirt speciālbalvas par konkursa dalībnieka īpašu sniegumu.

1. Konkursa žūrijai ir pienākums ievērot ētikas un vispārpieņemtās normas un atturēties no pienākumu veikšanas, ja konstatēts interešu konflikts, par to nekavējoties tiek informēts Centrs.
2. Centrs informē izglītības iestādes par rezultātiem, ievietojot informāciju Centra tīmekļa vietnē [www.lnkc.gov.lv](http://www.knmc.gov.lv/) līdz **2021.gada 29.oktobrim**.
3. Visi konkursa laureāti – I, II, III vietas ieguvēji un viņu pedagogi saņem Centra diplomus un balvas.

**V. Noslēguma noteikumi**

1. Konkursa projekta darbi var tikt fotografēti un filmēti, un tie var tikt publiskoti nekomerciālos nolūkos.
2. Izglītības iestādes pieteikumā norādītā atbildīgā persona, piesakot audzēkni konkursam, nodrošina, ka konkursa dalībnieku likumiskais pārstāvis izglītības iestādei ir sniedzis rakstveida informāciju par izglītojamo personas datu nodošanu Centram, lai nodrošinātu pilnvērtīgu konkursa norisi.
3. Izglītības iestādes vadītājs, piesakot izglītojamos konkursam, apliecina, ka ir iepazinies ar konkursa nolikumu, piekrīt konkursa noteikumiem un apņemas izpildīt tajā noteikto, t.sk. dalībnieka personas datu aizsardzības nosacījumus (2. pielikums).
4. Visus izdevumus, kas saistīti ar konkursa dalībnieka piedalīšanos konkursā, sedz izglītības iestāde.
5. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikas spēkā esošajiem normatīvajiem aktiem.
6. Visas domstarpības un strīdi, kas var rasties nolikuma izpildes gaitā, tiek risinātas savstarpēju pārrunu ceļā, ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.

Latvijas Nacionālā kultūras centra direktora p.i. (paraksts\*) S.Pāvulēna

\* Dokuments ir parakstīts ar drošu elektronisko parakstu

1. pielikums

„Latvijas mākslas skolu audzēkņu radošo projektu konkursa

„Mantojums”” nolikumam

**Pieteikums Latvijas mākslas skolu audzēkņu radošo projektu konkursam “Mantojums”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(izglītības iestādes nosaukums)*

*Atzīmēt ar X atbilstošo grupu*

|  |
| --- |
| □ 1.grupa – profesionālās ievirzes izglītības mākslas programma |
| □ 2.grupa – profesionālās vidējās izglītības mākslas un dizaina izglītības programma |

*Atzīmēt ar X atbilstošo projekta veidu*

|  |
| --- |
| □ Individuāls projekts |
| □ Grupas projekts |

|  |  |  |  |
| --- | --- | --- | --- |
| Nr.  p.k. | Audzēkņa/ audzēkņu  vārds, uzvārds | Vecums (gadi) | Pedagoga  vārds, uzvārds |
| 1. |  |  |  |
| ... |  |  |  |
| ... |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(saites adrese uz interneta vietni* [*www.failiem.lv*](http://www.failiem.lv)*)*

|  |  |  |
| --- | --- | --- |
| Konkursa dalībnieka (-u) atbildīgās personas/pedagoga vārds, uzvārds | tālrunis | e-pasts: |
|  |  |  |

Izglītības iestādes vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds, paraksts)*

*Aizpildot šo pieteikuma anketu, izglītības iestādes vadītājs apliecina, ka ir iepazinies un piekrīt Latvijas mākslas skolu audzēkņu radošo projektu konkursa “Mantojums” nolikuma noteikumiem, apliecina projekta oriģinalitāti, kā arī tiesības pieteikumā norādīto personas datu (vārds, uzvārds, vecums, tālrunis e-pasts) nodošanai Latvijas Nacionālajam kultūras centram (Personas datu pārzinis) ar mērķi sagatavot un nodrošināt konkursa norisi. Personu datu pārzinis nodrošina drošus organizatoriskus un tehniskus pasākumus personas datu aizsardzībai atbilstoši LR normatīvajiem aktiem un iestādes personas datu aizsardzības politikai.*

1. pielikums

„Latvijas mākslas skolu audzēkņu radošo projektu konkursa

„Mantojums”” nolikumam

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – profesionālās ievirzes mākslas izglītības programmas vai profesionālās vidējās izglītības mākslas un dizaina izglītības programmas audzēknis
2. Pārzinis – Latvijas Nacionālais kultūras centrs (turpmāk – Centrs), kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit https://eur-lex.europa.eu/legal-content/LV/TXT/?uri=CELEX%3A32016R0679).
5. Projekts – Latvijas mākslas skolu audzēkņu radošo projektu konkurss „Mantojums”.
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀ~~S~~ UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13. pantā noteikto informāciju par projektu fiksāciju audio, audiovizuālā un fotogrāfiju veidā.
2. Dalībnieks ir informēts, ka projekts var tikt fiksēts audio, audiovizuālā un fotogrāfiju veidā (turpmāk – Fiksācija), pamatojoties uz Centra nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs. Iegūtais materiāls neierobežotu laiku tiks saglabāts un publiskots iepriekš norādītajam nolūkam.
3. Centrs ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka Centrs izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no Centra informāciju par trešajām personām.
4. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un Centram ir tehniski iespējams dzēst konkrēto dalībnieku un/vai neizmantot konkrēto Fiksāciju.
5. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PROJEKTA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2012. gada 18. decembra noteikumiem Nr. 931 „Latvijas Nacionālā kultūras centra nolikums”. Saskaņā ar Regulas 6. panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:
   1. projekta popularizēšana, projekta atspoguļošana, sabiedrības informēšana par projekta norisi;
   2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.
4. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
5. Dalībnieka tiesības:
   1. pieprasīt Centra piekļuvi dalībnieka personas datiem;
   2. pieprasīt Centra dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;
   3. iesniegt sūdzību uzraudzības iestādei – Datu valsts inspekcijai.
6. Dalībnieka personas datu apstrādes ietvaros Centrs nodrošina:
   1. informācijas sniegšanu dalībniekam saskaņā ar Regulas 13. pantu;
   2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;
   3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar Centra pienākumiem un tiesībām, kas izriet no normatīvajiem aktiem un šo pielikumu.
7. Centrs apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
8. Dalībnieks var īstenot savas tiesības, tostarp tiesības uzdot Centram jautājumus, rakstiski sazinoties ar Centru: lnkc@lnkc.gov.lv vai rakstot uz Latvijas Nacionālais kultūras centrs, Pils laukums 4, Rīga, LV-1050.
9. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, Centrs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
10. Informācija par personas datu apstrādes pārzini:

Latvijas Nacionālais kultūras centrs, reģistrācijas Nr. 90000049726, adrese: Pils laukums 4, Rīga, LV-1050, e-pasta adrese: lnkc@lnkc.gov.lv.

1. Projekta organizēšanas un rīkošanas gaitā Centrs var piesaistīt citus personas datu apstrādātājus, atbilstoši papildinot ar šo informāciju šo pielikumu.